b'\n_START_ARTICLE_\nItas\n_START_SECTION_\nIstorija\n_START_PARAGRAPH_\nEdo laikotarpiu teritorij\xc4\x85 vald\xc4\x97 Tokugavos \xc5\xa1iog\xc5\xabnatas. B\xc5\xabtent \xc4\x8dia j\xc5\xb3 u\xc5\xbesakymu angl\xc5\xb3 j\xc5\xabrininkas Viljamas Adamsas (William Adams) 1604 m. sukonstravo pirmuosius Japonijos vakar\xc5\xb3 stiliaus burlaivius, kuri\xc5\xb3 vienas buvo naudojamas \xc5\xbevalgybai, o kitas i\xc5\xa1plauk\xc4\x97 \xc4\xaf Meksik\xc4\x85. \xc5\xa0is \xc4\xafvykis \xc4\xafam\xc5\xbeintas Ito mieste vien\xc4\x85 i\xc5\xa1 gatvi\xc5\xb3 pavadinus Adamso vardu. Meid\xc5\xbei laikotarpiu vykdytos kadastrin\xc4\x97s reformos metu, 1889 m., keturi (Tsu\xc5\xa1ima, Itas, Komuras ir Usamis) kaimai buvo priskirti Kamo apskri\xc4\x8diai. V\xc4\x97liau, 1896 m., jie buvo prijungti prie Tagatos apskrities. 1906 m. sausio 1 d. Itas gavo miestelio teises. Prijungus Komuro kaim\xc4\x85, 1947 m. rugpj\xc5\xab\xc4\x8dio 10 d. Itui buvo suteiktas miesto statusas. 1955 m. prie miesto buvo prijungti Tsu\xc5\xa1imos ir Usamio kaimai.\n_START_SECTION_\nEkonomika\n_START_PARAGRAPH_\nD\xc4\x97l miesto apylink\xc4\x97se esan\xc4\x8di\xc5\xb3 kar\xc5\xa1t\xc5\xb3j\xc5\xb3 versmi\xc5\xb3 (onsen) pl\xc4\x97tojamas turizmo verslas. Komercin\xc4\x97 \xc5\xbevejyba ir prekyba d\xc5\xbeiovinta \xc5\xbeuvimi taip pat laikomos svarbiomis \xc5\xabkio \xc5\xa1akomis.\n_START_SECTION_\nMiesto simboliai\n_START_PARAGRAPH_\nOficiali miesto g\xc4\x97l\xc4\x97 yra kamelija, medis \xe2\x80\x93 kamelija, pauk\xc5\xa1tis \xe2\x80\x93 m\xc4\x97lynasis akmeninis strazdas (Monticola solitarius).'